Maia Vahtramäe

Maia Vahtramäe (sündinud 20. oktoobril 1991http://www.allstarz.ee/index.php?tegevus=vaata_artiste&id=435) on eesti poplaulja. 

Ta sai tuntuks ansambli Põhja-Tallinn solistina ja TV3 sarisaate "Su nägu kõlab tuttavalt" teise hooaja (2013) saadetes osalejana. 

Tegevus ansambli Põhja-Tallinn naissolistina
Maia Vahtramäe oli algusest peale ansambli Põhja-Tallinn menukas naissolist, kuid pidi laulmiseks aega leidma ülikooliõpingute ja kahel töökohal töötamise kõrvalt. Ta lahkus ansamblist 2013. aastal, sest tervis ei pidanud suurele koormusele ja avalikkuse tähelepanule vastu.Kathariina Toomemets. Tere tulemast tagasi! Kaunis ja andekas Maia Vahtramäe on Põhja-Tallinnas tagasi! Õhtuleht.ee, 12.03.2017. Seejärel õppis ta poolteist aastat Londonis laulmist ja kogus positiivseid emotsioone ning tegeles pereloomisega Eestis.Jaanus Hämarsoo. Maia Vahtramäe seljatas elu suurima kriisi Kroonika/Delfi, 10.05.2019. Kuid 2017. aastast tegi jälle ansambliga koostööd.Maia Vahtramäe: ma ei läinud poiste juurde jutuga, et tahan tagasi tulla ERR Menu, 14.03.2017. 

Kui veel 2023. aasta aprilli lõpus esineti koos ansambli Põhja-Tallinn aastapäevakontsertidelMaia Vahtramäe: muusikud ärkavadki hilisõhtul ellu ERR Menu, 20.04.2023., siis 2023. aasta juunis läksid ansambli ja nende staažika naissolisti teed uuesti lahku.Maia Vahtramäe lahkus taas ansamblist Põhja-Tallinn ERR Menu, 14.06.2023. "Põhja-Tallinna kui bändiga saavutasime me samas kõik, mis Eestis võimalik," on Vahtramäe öelnud seda eluperioodi kokku võttes. "Neil oli aeg kellegi teisega edasi liikuda, mina ei soovinud edasi liikuda," on Vahtramäe ansamblist lahkumist kommenteerinud.Kerttu Jõgi. Mis sai Maia Vahtramäest ja kes on Johanna? Põhja-Tallinn sai uue liikme Õhtuleht.ee, 14.06.2023.

Tegevus näitleja, sooloartisti ja laulusõnade autorina
2018. aasta suvel näitles ta mängufilmides "Kiirtee põrgusse" (õudusfilm, 2019, režissöör Urmas Eero Liiv) ja "Mehed" (komöödia, 2019, režissöör Gerda Kordemets); esimese juures sai kätt proovida ka kostüümikunstnikuna.Maia Vahtramäe hakkas näitlejaks ja kostüümikunstnikust Kroonika/Delfi, 02.10.2018. 

2018. aastal moodustas ta koos Elis Loiguga ansambli Vaikuse Viiv.Maia Vahtramäe uus ansambel Vaikuse Viiv annab esimese kontserdi ERR Menu, 15.10.2018. Muusikalist koostööd on ta teinud ka poplaulja Janne Saare ja räppar Bad Artiga laulu "Tähtede poole" kaasautori ja esitajana, laulu muusikavideo dünaamilisuse nimel õppis ta selleks koguni pika rulaga rulatama.Kathariina Toomemets. Maia Vahtramäe üllitas Janne Saare ja Bad Artiga uue muusikavideo: õppisin selle jaoks võtteplatsil ka longboard'iga sõitma Õhtuleht.ee, 12.06.2018. Koostöös Janne Saarega on sündinud tal ka laul "Paradiisi" (2019). 

Maia Vahtramäe kirjutanud sõnadega laule on laulnud nii solistid, vokaalansamblid kui ka isegi segakoorid.Maia Vahtramäe laulusõnade autorina andmebaasis Ester. Vaadatud 01.07.2023.

Muu tegevus
Maia Vahtramäe on õppinud aastatel 2010–2013 Tallinna Tehnikaülikoolis rahvusvahelisi suhteid ja olnud Erasmuse programmi kaudu vahetusüliõpilane Küprosel. Aastatel 2013–2014 õppis ta Inglismaal laulmist.Raadio 2 saade "Tereheadaega! Maia Vahtramäe - Põhja-Tallinn" ERR Arhiiv, 15.08.2021.

Lisaks on ta õppinud Tallinna Tööstushariduskeskuses õmblejaks, rätsepaks ja meesterätsepaks ning korjanud selle eriala kogemusi Põhja-Norrast, kus oli rätsepapraktikal. Õmblemine on tema jaoks laulmisele vaheldust pakkuv hobi, aga ka teine elukutse. Seni on ta kujundanud ja õmmelnud nii fantaasiarikkaid kostüüme kui teinud ka klassikalist rätsepatööd. Ta on olnud Kellerteatri lavastustes teatrikunstniku assistentPeeter Sauter. Arvustus. Kohtumised alateadvuse ehk teise iseendaga ERR Kultuur, 05.09.2019. ja Kaari Sillamaa Kaunite Kunstide Kooli lavastuste kostüümikunstnik.„Väike õuduste pood“ – muusikal õgardlillest, kes sööb inimesi! Kaari Sillamaa Kaunite Kunstide Kooli koduleht, 30.09.2021. 

2024. aasta seisuga töötab ta projektijuhina personalivärbamisettevõttes Level Up.Tiim Ettevõtte Level Up koduleht. Vaadatud 17.06.2024.

Helisalvestisi
 "Üks viis" (CD, 2010, koos vokaalansambliga Greip)
 "Moonwalk Street 19 megahitti" (CD, 2012, koos paljude esitajatega)
 "Per aspera ad astra" (CD, 2012, koos ansambliga Põhja-Tallinn)
 "DNA" (CD, 2014, Sven Lõhmuse laulud, koos paljude esitajatega)
 "Dekaad" (CD, 2020, koos Wild Disease'iga)
 "Alati olemas" (CD, 2017, koos ansambliga Põhja-Tallinn)
 "C'est la vie" (CD, 2022, koos ansambliga Põhja-Tallinn)

 Isiklikku 
Maia Vahtramäe elukaaslane on alates 2013. aastast filmirežissöör Tanel Toom.Maia Vahtramäe suhtest Tanel Toomiga: jah, see ei ole lihtne, aga ma ei kujutaks ennast ette teistsuguses suhtes Kroonika/Delfi, 06.04.2023.

Viited

Kategooria:Eesti lauljad
Kategooria:Põhja-Tallinn (ansambel)
Kategooria:Sündinud 1991